Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18233

3. Megjegyzés: A forgalmi előtér reflektoros világításra vonatkozó útmutató a Repülőtér Tervezési Kézikönyv 4. részében található. Elhelyezés 5.3.23.2 Ajánlás — A forgalmi előtér reflektoros világítását úgy helyezzék el, hogy az megfelelően megvilágítsa a forgalmi előtér összes kiszolgálási területét, a lehető legkisebb mértékben vakítsa, vagy tükröződéssel zavarja a levegőben, vagy a földön üzemelő légijármű vezetőit, a repülőtér légiforgalmi irányítóit, valamint a forgalmi előtéren dolgozó személyeket. A reflektorok fénysugárzását úgy állítsák be és szabályozzák, hogy az árnyék vetés korlátozása érdekében egy légijármű állóhely legalább két, vagy több irányból kapjon fényt. Jellemzők 5.3.23.3 A forgalmi előtér reflektoros világításának fényelosztása olyan legyen, hogy a légijárművek rendszeres kiszolgálásával kapcsolatos jelölések, valamint a felületi és akadály jelzések színei jól felismerhetők és pontosan azonosíthatók legyenek. 5.3.23.4 Ajánlás — Az átlagos fénysugárzási érték legalább a következő legyen: Légijármű állóhely: — vízszintes fénysugárzás — nem több, mint 4:1 arányú változás mellett (átlagostól a legalacsonyabbig) 20 lux fényerő; és — függőleges fénysugárzás — a forgalmi előtér szintje felett 2 méter magasságban a megfelelő irányokba 20 lux fényerő. Más területek a forgalmi előtéren: — vízszintes fénysugárzás — nem több, mint 4:1 arányú változás mellett (átlagostól a legalacsonyabbig) a légijármű állóhely világítás érték 50 %-a. 5.3.24 Látás utáni beállító rendszer Alkalmazás 5.3.24.1 Ha a légijármű pontos beállását a légijármű állóhelyre látás utáni berendezéssel kívánják biztosítani és más módszer alkalmazása (például előtér-ügyeletes igénybevétele) gyakorlati szempontból nem megfelelő, az állóhelynél látás utáni beállító rendszert kell elhelyezni. Megjegyzés: A látás utáni beállító rendszer igénybevételét indokoló tényezők elsősorban a következők: — a légijármű állóhelyet igénybe vevő légijárművek száma és típusa; — időjárási körülmények; — a forgalmi előtéren rendelkezésre álló terület nagysága; és — a légijármű állóhelyre történő beállás pontosságának foka a kiszolgáló berendezések, mint például az utasbeszálló hidak és gépészeti egységek függvényében. 2007/70/II. szám Megjegyzés: A megfelelő rendszerek kiválasztására vonatkozó útmutató a Repülőtér Tervezési Kézikönyv 4. részében - Látás utáni segédberendezések - található. 5.3.24.2 A következő pontokban található előírások nem teszik szükségessé a meglevő berendezések lecserélését 2005 január 1. előtt: 5.3.24.3 — 5.3.24.7 valamint 5.3.24.9, 5.3.24.10, 5.3.24.12 — 5.3.24.15, 5.3.24.17, 5.3.24.18 és 5.3.24.20. Jellemzők 5.3.24.3 A rendszer középvonal irányvezetést, valamint megállási helyzetjelzést kell, hogy adjon. 5.3.24.4 A középvonal irányvezető egység és a megállási helyzetjelző alkalmas legyen nappal, valamint éjszaka, minden időjárási, látási, háttér világítási körülmény és minden fajta burkolt felület állapot között tervezett igénybevételre. A rendszer (fény)egységei a repülőgépvezetőt ne vakítsák. Megjegyzés: A rendszer tervezésénél és helyszíni telepítésénél gondoskodjanak arról, hogy a napfény, vagy más fény visszaverődése ne csökkentse a rendszer által biztosított látás utáni tájékoztatások pontosságát és láthatóságát. 5.3.24.5 A középvonal irányvezető egység és a megállási helyzetjelző:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes